Η **Ραΐσα Μαξίμοβνα Γκορμπατσόβα** (ρωσικά:  *Раиса Максимовна Горбачёва*‎· 5 Ιανουαρίου 1932 – 20 Σεπτεμβρίου 1999), το γένος **Τιταρένκο** (*Титаренко*), ήταν Ρωσίδα ακτιβίστρια, που ήταν η σύζυγος του σοβιετικού ηγέτη Μιχαήλ Γκορμπατσώφ. Σύλλεξε κεφάλαια για τη διατήρηση της ρωσικής πολιτιστικής κληρονομιάς, την προώθηση νέων ταλέντων και για θεραπευτικά προγράμματα για τον παιδικό καρκίνο του αίματος.

Ζωή και έργο
------------

Η Ραΐσα Γκορμπατσόβα με το Μητροπολίτη του Βολοκολάμσκ για μια επίσκεψη στην Ομοσπονδιακή Δημοκρατία της Γερμανίας, τον Ιούνιο του 1989
Η Ραΐσα Γκορμπατσόβα γεννήθηκε στην πόλη Ρουμπτσόβσκ στη περιοχή Αλτάι της Σιβηρίας. Ήταν το μεγαλύτερο από τα τρία παιδιά του Μαξίμ Αντρέγιεβιτς Τιταρένκο, μηχανικού των σιδηροδρόμων, καταγόμενος από το Τσέρνιγκοφ στην Ουκρανία. Η μητέρα της ήταν η Αλεξάνδρα Πετρόβνα Ποράντα με καταγωγή από το Βεσελογιάρσκ. Πέρασε την παιδική της ηλικία στις επαρχίες των Ουράλιων Ορέων. Στη Μόσχα γνώρισε τον μέλλοντα σύζυγο της ενώ σπούδαζαν φιλοσοφία. Αποφοίτησε από το Κρατικό Παιδαγωγικό Ινστιτούτο της Μόσχας και για ένα σύντομο χρονικό διάστημα δίδαξε στο Κρατικό Πανεπιστήμιο της Μόσχας. 

Παντρεύτηκαν το Σεπτέμβριο του 1953 και μετακόμισαν στη Σταυρούπολη της νότιας Ρωσίας μετά την αποφοίτησή της. Εκεί, δίδαξε Μαρξιστική–Λενινιστική φιλοσοφία και υπερασπίστηκε την διατριβή της κοινωνιολογικής έρευνάς της για την ζωή των κολχόζ. Το 1958 γέννησε την πρώτη και τελευταία κόρη της, την Ιρίνα Μιχαήλοβνα (όνομα γάμου Βιργκάνσκαγια, ρωσικά: Ирина Михайловна Вирганская). Όταν ο σύζυγός της επέστρεψε στη Μόσχα ως ανερχόμενος αξιωματούχος του Κομμουνιστικού Κόμματος, η Γκορμπατσόβα έγινε λέκτορας στο Κρατικό Πανεπιστήμιο της Μόσχας. Η Γκορμπατσόβα σταμάτησε να διδάσκει στο Κρατικό Πανεπιστήμιο της Μόσχας όταν ο σύζυγός της έγινε ηγέτης της Σοβιετικής Ένωσης το 1985. Οι δημόσιες εμφανίσεις της δίπλα στο σύζυγό της ως πρώτη κυρία ήταν μια καινοτομία για τα δεδομένα της πρώην ΕΣΣΔ. Επίσης αγωνίστηκε για την βελτίωση της εικόνας της χώρας στον κόσμο. Ήταν μία από τις λίγες γυναίκες ηγετών ενός κομμουνιστικού κόμματος που είχαν υψηλό δημόσιο προφίλ.

Την 1η Ιουνίου 1990, η Γκορμπατσόβα συνόδευσε τη πρώτη κυρία των ΗΠΑ Μπάρμπαρα Μπους στο κολλέγιο Ουελλέσλεϊ στη Μασαχουσέτη. Οι δύο γυναίκες παρέδωσαν ομιλία στους παρευρισκομένους στο κολλέγιο, όπου μίλησαν για το ρόλο των γυναικών στη σύγχρονη κοινωνία. Όλα τα αμερικανικά τηλεοπτικά δίκτυα κάλυψαν το γεγονός ζωντανά. Το CNN παρείχε κάλυψη καλωδιακής τηλεόρασης για όλο τον κόσμο. Τα γεγονότα του Σοβιετικού Πραξικοπήματος του 1991, το οποίο προσπάθησε να καθαιρέσει τον άντρα της από την εξουσία, άφησε μια μόνιμη ουλή στη Γκορμπατσόβα. Η πολιτική αναταραχή που ακολούθησε έφερε την οικογένεια Γκορμπατσώφ στην αφάνεια.

Θάνατος και κληρονομιά
----------------------

Η Ραΐσα Γκορμπατσόβα με τον Τζορτζ Μπους τον πρεσβύτερο και τη Νάνσι Ρίγκαν στην αμερικανοσοβιετική σύνοδο κορυφής στην Ουάσιγκτον τον Δεκέμβριο του 1987
Ο τάφος της Ραΐσας Γκορμπατσόβα στη Μόσχα
Το 1989, μετά από προσωπική αίτηση του Καθηγητή Ρουμιάντσεφ και άλλων, η Γκορμπατσόβα δώρισε 100.000 δολάρια στο φιλανθρωπικό ίδρυμα "Διεθνής Σύνδεσμος Αιματολόγων του Κόσμου για τα Παιδιά". Διάφορες δωρεές από την ίδια και τον σύζυγο της συνέβαλλαν στην χρηματοδότηση των τραπεζών αίματος και την εκπαίδευση ρώσων γιατρών στο εξωτερικό.

Η Γκορμπατσόβα υπέστη εγκεφαλικό επεισόδιο τον Οκτώβριο του 1993. Ωστόσο, το 1997 ίδρυσε τον Σύλλογο Ραΐσα Μαξίμοβνα με στόχο την συμμετοχή των γυναικών στην πολιτική. Ασχολήθηκε με την αύξηση της ευαισθητοποίησης για τα ζητήματα των παιδιών (συχνά καλοσώριζε τις αντιπροσωπείες νέων στο Κρεμλίνο όταν ο σύζυγός της δεν μπορούσε να παρευρεθεί λόγω της δουλειάς του).

Τον Ιούλιο του 1999 διαγνώστηκε με λευχαιμία από το Ινστιτούτο Αιματολογίας RAMS. Λίγο αργότερα οι Γκορμπατσώφ μετέβησαν οικογενειακώς στο Μύνστερ της Γερμανίας και ξεκίνησε θεραπεία στην ιατρική κλινική του Πανεπιστημιακού Νοσοκομείου του Μύνστερ. Η θεραπεία της διάρκεσε για δύο μήνες και ήταν υπό την επίβλεψη του καθηγητή Τόμας Μπούχνερ, ενός κορυφαίου αιματολόγου. Ωστόσο, πέθανε στις 20 Σεπτεμβρίου του ίδιου έτους σε ηλικία 67 ετών. Το σώμα της επαναπατρίστηκε στη Ρωσία και ενταφιάστηκε στο Κοιμητήριο Νοβοντέβιτσι στη Μόσχα.

Το 2006 η οικογένειά της ίδρυσε το Ίδρυμα Ραΐσα Γκορμπατσόβα, το οποίο συγκεντρώνει χρήματα για την υποστήριξη των ατόμων με καρκίνο της παιδικής ηλικίας.

Βιβλία
------

* Gorbachyova, Raisa Maksimovna (1991). *Ya nadejus'..*. Kniga. ISBN 5212003245.
* Moroz B. D. (2000). *Raisa. Vospominaniya, dnevniki, interview, statyi, telegrammy*. Moscow: Vagrius Petro-News. ISBN 5264004323.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12236419c. Ανακτήθηκε στις 10  Οκτωβρίου 2015.
2. 1 2 3 4  The Gorbachev Foundation. www.gorby.ru/en/gorbacheva/biography/.
3. 1 2  (Αγγλικά) *Find A Grave*. 6453. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12236419c. Ανακτήθηκε στις 10  Οκτωβρίου 2015.
5. ↑  Ανακτήθηκε στις 10  Ιουλίου 2019.
6. ↑  John Lewis Gaddis: «The Cold War: A New History» (Αγγλικά) Penguin Books. Ηνωμένες Πολιτείες Αμερικής. σελ. 229. ISBN-13 978-0-14-303827-6. ISBN-10 0-14-303827-3.
7. ↑  Ανακτήθηκε στις 2  Οκτωβρίου 2016.
8. ↑  Watson, Robert P. (1 Σεπτεμβρίου 2000). *The Presidents' Wives: Reassessing the Office of First Lady*. Lynne Rienner Publishers. σελίδες 9–. ISBN 978-1-55587-948-8. Ανακτήθηκε στις 15 Ιουνίου 2012.
9. ↑  «The Gorbachev Files: Secret Papers Reveal Truth Behind Soviet Collapse». Spiegel.de. Ανακτήθηκε στις 16 Ιουνίου 2012.
10. ↑  Schmemann, Serge (3 November 1993). «Gorbachev, Energetic, Chatty, but Not Yet Political». *The New York Times*: σελ. 3. .
11. ↑  «Combatting Childhood Cancer». RG Foundation. Αρχειοθετήθηκε από το πρωτότυπο στις 11 Φεβρουαρίου 2013. Ανακτήθηκε στις 31 Μαρτίου 2013.

Πηγές
-----

* «Transcripts of the Commemoration Meeting». 18 Σεπτεμβρίου 2000. Αρχειοθετήθηκε από το πρωτότυπο στις 27 Σεπτεμβρίου 2007.
* Raisa Gorbacheva biography at the Gorbachyov Foundation website
* Raisa Gorbachev's life in pictures, BBC News
* Profile of Alexandra Titarenko (Raisa Gorbachev's mother)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ραΐσα Γκορμπατσόβα** |

* Εμφανίσεις στο C-SPAN

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 112513629
* **ΕΒΕ**: 66374
* LCCN: n87147251
* ISNI: 0000 0003 6856 1501
* GND: 118938622
* SUDOC: 031077145
* BNF: cb12236419c (data)
* BIBSYS: 90560773
* NLA: 36032050
* NDL: 00467348
* NKC: jn20000602087
* CiNii: DA06507832

 |

 |